ประจำเดือนล่าสุดหมดวันที่1 มกราค่ะ วันที่3 มีเพศสัมพันธ์กันแฟนแล้วได้กินยาคุมฉุกเฉินประมาณหนึ่งชั่วโมงค่ะ หลังจากนั้น5วันมีเลือกออกมาปวดท้องเหมือนประจำเดือนแต่เลือดมาน้อยมา แล้วได้มีเพศสัมพันธ์อีกทีวันที่1ค่ะโดยใส่ถุงยาง ปกติรอบประจำเดือนจะห่างกัน25วันค่ะ ตอนนี้เลยมา5วัน อยากทราบว่ามีโอกาศท้องไหมคะ
สวัสดีค่ะ หากวันที่มีเพศสัมพันธ์ นับได้ไม่เกิน 7 วันจากวันแรกทีมีประจำเดือนมา จะถือว่าอยู่ในระยะปลอดภัย โอกาสในการตั้งครรภ์นั้นถือว่าน้อยมาก ซึ่งอาจไม่จำเป็นต้องทานยาคุมฉุกเฉินก็ได้ แต่หากนับได้เกิน 7 วัน ก็จะมีโอกาสตั้งครรภ์ได้ แต่หากได้ทานยาคุมฉุกเฉินไปภายใน 1 ชั่วโมงหลังจากที่มีเพศสัมพันธ์ดังกล่าว ยาคุมฉุกเฉินจะช่วยป้องกันการตั้งครรภ์ได้ประมาณ 95%ส่วนการที่มีเลือดออกร่วมกับอาการปวดท้อง หลังจากทานยาคุมฉุกเฉินไป 5 วัน น่าจะเป็นเลือดที่เกิดจากผลข้างเคียงของยาคุมฉุกเฉินได้ค่ะ เนื่องจากไม่ใช่ช่วงที่ประจำเดือนควรจะมาส่วนการมีเพศสัมพันธ์ในวันที่ 1 (?) นั้น หากได้ใส่ถุงยางอนามัย ก็จะมีโอกาสตั้งครรภ์ได้ประมาณ 2%-18%สำหรับการที่ประจำเดือนยังไม่มา อาจเกิดจาก- การตั้งครรภ์ เนื่องจากทั้งยาคุมฉุกเฉินและถุงยางอนามัย ไม่ได้ป้องกันการตั้งครรภ์ได้ 100% แต่โอกาสก็ถือว่าน้อยอยู่- ผลของยาคุมฉุกเฉิน ที่อาจทำให้ประจำเดือนมาช้าได้- การมีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็วส่วนการจะตรวจหาการตั้งครรภ์นั้น ควรรอหลังจากที่มีเพศสัมพันธ์ครั้งสุดท้ายไปแล้วนานกว่า 2 สัปดาห์ก่อน แล้วจึงจะตรวจหาการตั้งครรภ์ดูค่ะ